**Մարզպետի տեղակալ Լևոն Սարգսյանի ելույթը աշխատանքի տոնավաճառի բացմանը 31.05.2016**

Մայիսի 31-ին Տավուշի մարզպետի տեղակալ Լևոն Սարգսյանը մասնակցել է Իջևանի պատկերասրահում տեղի ունեցած աշխատանքի տոնավաճառի բացմանը, որը կազմակերպվել էր ,,Հույսի կամուրջ,, հասարակական կազմակերպության կողմից իրականացվող ,,Աշխատանքի և արժանապատիվ կյանքի իրավունք,, ծրագրի շրջանակներում: Ողջունելով տոնավաճառի մասնակիցներին, մարզպետի տեղակալ Լևոն Սարգսյանն իր ելույթում կարևորել է նման միջոցառման անցկացումը՝ նշելով, որ ծրագրի այս հատվածի նպատակն է աջակցել երիտասարդներին՝ աշխատաշուկայում նրանց համար ապահովելով հավասար իրավունքներ:

-Այս ընթացքում մենք ծրագրի շրջանակներում մեր երիտասարդներին օժտել ենք որոշակի մասնագիտական կարողություններով: Ուրախ կլինեմ, որ ֆիզիկական որոշակի սահմանափակումներով երիտասարդները կարողանան իրենց ձեռք բերած գիտելիքներով դառնալ մրցունակ աշխատաշուկայում, դրանով իսկ իրենց համար ապահովելով արժանապատիվ ապագա: Շնորհակալություն եմ հայտնում բոլոր մասնակիցներին համագործակցության և աջակցության համար: Միասին, նույն խնդրի լուծման նպատակով մեկ հարկի տակ հավաքվելն արդեն որոշակի հաղթանակ է,-ասել է մարզպետի տեղակալը: